Baboloki Thebe

Baboloki Tirelo Thebe (født 18. mars 1997) er en botswansk friidrettsutøver som konkurrerer i sprintløp. Han ble afrikamester på 400 og 4x400 meter ved afrikamesterskapet i friidrett 2016. 

 Idrettskarriere 
2013
Ved BISA finals (Botswana Integrated Sports Association) i 2013 fikk han bronse på 200 meter, og bronse på 4 x 400 meter stafett.Botswana Daily News - Meet athletics team - Baboloki Thebe, besøkt 1. juli 2016. 

2014
Han fikk tre gullmedaljer ved COSSASA games 2014 (Confederation of School Sport Associations of Southern Africa). Han vant 100 og 200 meter individuelt, og på medleystafetten. 

Thebe deltok ved Afrikalekene for ungdom 2014 i Gaborone i Botswana i mai. På 100 meter kom han på 3.-plass, med 10,65 sekunder, bak Ronald Rakaku og Sydney Siame. På 200 meter vant han finalen, med 20,85 sekunder.AfricAthle - 2nd African Youth Games, Gaborone (Botswana) 28-31/05/2014 , besøkt 1. juli 2016.

Han deltok også ved Sommer-OL for ungdom 2014, der han kom på 2.-plass på 200 meter, med tiden 21,20 sekunder. Noah Lyles fra USA vant denne øvelsen.IAAF - 2nd Youth Olympic Games > 200 Metres - men, besøkt 23. desember 2015. Ved junior-VM i friidrett 2014 ble han slått ut i semifinalene på 200 meter, der han fikk 17. beste tid. Han deltok på begge sprintstafettene, og Botswana kom på 10.-plass på 4 x 100 meter, men ble diskvalifisert på 4 x 400 meter for å trå utenfor banen. 

2015
Den 23. mai 2015 satte Thebe ny botswansk juniorrekord på 100 meter, med 10,29 sekunder, da han vant denne distansen ved Sports View International-stevnet i Gaborone.Botswana Daily News - Baboloki Thebe: Gem in making, besøkt 1. juli 2016. Han vant også 200 meter ved dette stevnet, med ny personlig rekord på 20,59. Han vant 100 meter ved det botswanske mesterskapet i juni, med tiden 10,50, foran Fanuel Kenosi og Vincent Basima. Han vant også 200 meter, på 20,68, med Gaone «Lux» Maotoanong på 2.-plass og Karabo Mothibi på 2.-plass.Botswana Daily News - Sebele, Thebe impressive, besøkt 2. juli 2016. Han kvalifiserte seg dermed til Panafrikanske leker 2015 (African Games).Sunday Standard - Botswana's young guns impress namibian sprint great , besøkt 2. juli 2016. Han deltok imidiertid ikke ved disse lekene. 

Ved Botswana Games i desember, som er et stevne for utøvere under 20 år, vant han 100 meter.Mmegi Online - Thebe shines as Southern dominate sprints , besøkt 2. juli 2016. 

2016
Den 6. mars løp han 400 meter ved Private Tertiary Institutions Association athletics championship, ved University of Botswana. Der vant han distansen, på tiden 42,23, og ble med det kvalifisert til sommer-OL 2016. Ved et internasjonalt stevne i Réduit i Moka på Mauritius 2. april vant han 100 meter med ny personlig rekord på 10,36.AfricAthle - Mauritius international meet, Reduit 2-3/04/2016 , besøkt 2. juli 2016. 

Ved det botswanske mesterskapet i friidrett i mai vant han 400 meter, med ny personlig rekord på 44,22 sekunder, foran hhv. Karabo Sibanda og Leaname Maotoanong.Athletics Africa - Baboloki Thebe – Botswana’s rising star, besøkt 2. juli 2016. Han vant også 200 meter, med ny personlig rekord på 20,21, og 4 x 100 meter stafett.AfricAthle - Botswana championships, Gaborone 21-22/05/2016 , besøkt 2. juli 2016.

Han deltok ved Afrikamesterskapet i friidrett 2016 i Durban i Sør-Afrika. Der vant han 400 meter individuelt, og deltok også Botswanas stafettlag som vant 4 x 400 meter stafett. 

2021
Han vant bronse for Botswana på 4 × 400 meter under Sommer-OL 2020 i Tokyo. 

 Referanser 

 Eksterne lenker 

  Profil hos All-Athletics 

Kategori:Botswanske sprintere
Kategori:Olympiske bronsemedaljevinnere for Botswana
Kategori:Afrikamestere i friidrett for Botswana
Kategori:Botswanske mestere i friidrett
Kategori:Deltakere for Botswana under Sommer-OL 2016
Kategori:Friidrettsutøvere under Sommer-OL 2016
Kategori:Medaljevinnere under Sommer-OL 2020
Kategori:Deltakere for Botswana under Sommer-OL 2020
Kategori:Friidrettsutøvere under Sommer-OL 2020
Kategori:Deltakere for Botswana under VM i friidrett 2017
Kategori:Deltakere for Botswana under Afrikamesterskapet i friidrett 2016
Kategori:Deltakere for Botswana under Afrikamesterskapet i friidrett 2018
Kategori:Deltakere for Botswana under Samveldelekene 2018
Kategori:Friidrettsutøvere under Samveldelekene 2018
Kategori:Deltakere for Botswana under VM i friidrett 2023